CELEX: 62007CJ0307
Nesplnenie povinnosti členským štátom
Smernica 89/48/EHS
Uznávanie diplomov vyššieho vzdelania udelených pri ukončení odborného vzdelávania a prípravy v dĺžke trvania aspoň troch rokov
Neuznávanie diplomov umožňujúcich prístup k povolaniu farmaceuta v odbore biologickej medicíny
Neprebratie

Nesplnenie povinnosti členským štátom – Neprebratie smernice Rady 89/48/EHS z 21. decembra 1988 o všeobecnom systéme uznávania
diplomov vyššieho vzdelania udelených pri ukončení odborného vzdelávania a prípravy v dĺžke trvania aspoň troch rokov (Ú. v. ES
L 19, s. 16; Mim. vyd. 05/001, s. 337) v rozsahu, v akom sa týka povolania farmaceuta špecializovaného vo farmaceutickej analýze
Výrok
1.
Portugalská republika si tým, že opomenula prijať opatrenia potrebné na prebratie smernice Rady 89/48/EHS z 21. decembra 1988
o všeobecnom systéme uznávania diplomov vyššieho vzdelania udelených pri ukončení odborného vzdelávania a prípravy v dĺžke
trvania aspoň troch rokov, zmenenej a doplnenej smernicou Európskeho parlamentu a Rady 2001/19/ES zo 14. mája 2001, v rozsahu,
v akom sa týka povolania farmaceuta špecializovaného v odbore biologickej medicíny, nesplnila povinnosti, ktoré jej vyplývajú
z tejto smernice.
2.
Portugalská republika je povinná nahradiť trovy konania.